Diari Oficial de la Generalitat Valenciana


Sumari del DOGV 5970, del 09-03-2009 (2009/2562)

Informació pública de la resolució d'adjudicació d'ajudes de l'Agència Valenciana de l'Energia (AVEN), en matèria d'energies renovables per a l'exercici 2008.
--------------------------------------------------------------------------------------------------------------------------------------------------------------

### Dades del document

Número de DOGV
:   5970

Data del DOGV
:   09-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2562


Data del document
:   17-02-2009

Organisme emissor
:   Agència Valenciana de l'Energia, AVEN

Tipus de document
:   Anunci

Anàlisi jurídica

 Descriptors 

:   * Agència Valenciana de L'Energia
    * ajuda a les empreses
    * energia blana
    * producció d'energia
    * energia eòlica
    * ajuda pública
    * biomassa
    * suport econòmic
    * societat sense fins de lucre
    * ordenació hidràulica
    * energia geotèrmica
    * energia solar

Informació pública de la resolució d'adjudicació d'ajudes de l'Agència Valenciana de l'Energia (AVEN), en matèria d'energies renovables per a l'exercici 2008. [2009/2562]  
De conformitat amb el que preveu l'article 18 de la Llei 38/2003, General de Subvencions, es dóna publicitat a la Resolució de 26 de novembre de 2008, del president de l'Agència Valenciana de l'Energia, per la qual s'adjudiquen les ajudes de l'Agència Valenciana de l'Energia en matèria d'energies renovables per a l'exercici 2008, d'acord amb el tenor següent:  
«Resolució de 26 de novembre de 2008, del president de l'Agència Valenciana de l'Energia, per la qual s'adjudiquen les ajudes de l'Agència Valenciana de l'Energia en matèria d'energies renovables per a l'exercici 2008.  
Per Orde de 26 de maig de 2008, de la Conselleria d'Infraestructures i Transport, DOCV núm. 5.780, de 9 de juny de 2008, es regula el règim de concessió d'ajudes de l'Agència Valenciana de l'Energia, en matèria d'energies renovables a la Comunitat Valenciana per a l'exercici 2008. Estes ajudes tenen finançament del Fons Europeu de Desenvolupament Regional FEDER.  
En l'article 11 de la dita disposició s'establix que el director de l'Agència elevarà proposta al president de l'Agència Valenciana d'Energia, que resoldrà la concessió de les ajudes.  
El director de l'Agència, vista l'acta de la comissió d'avaluació del Programa d'Energies Renovables, reunida el 25 de novembre de 2008, ha formulat la proposta de resolució corresponent.  
De conformitat amb la dita proposta i fent ús de les atribucions que em conferix l'article 5.2 d) del Reglament de l'Agència Valenciana de l'Energia, aprovat pel Decret 9/2002, de 15 de gener, del Govern Valencià, modificat pel Decret 30/2004, de 27 de febrer, i de conformitat amb l'article 11 de l'Orde de 26 de maig de 2008, per la qual es convoquen ajudes en matèria d'energies renovables per a l'exercici 2008, resolc:  
1. Concedir les ajudes en matèria d'energies renovables per a l'exercici 2008 als beneficiaris i en la quantia indicada en l'annex I. La concessió de l'ajuda està condicionada a l'emissió, per part de l'autoritat ambiental competent, del certificat d'avaluació sobre l'afectació del projecte a la Xarxa Natura 2000. Així mateix, indicar que les quantitats atorgades, que seran objecte de notificació, estan condicionades a la concurrència amb altres ajudes per a la mateixa finalitat, procedents estes de qualssevol altres administracions o ens públics.  
2. Desestimar les sol·licituds indicades en l'annex II per les causes indicades en este.  
3. Els beneficiaris estaran obligats al compliment de la normativa establida en la convocatòria i les bases de cada programa, si bé la direcció de l'Agència Valenciana de l'Energia notificarà individualment les condicions particulars i especials que afecten cada ajuda.  
4. Esta resolució és definitiva en via administrativa i contra la qual podrà interposar-se recurs potestatiu de reposició davant del president de l'AVEN en el termini d'un mes, comptador des de l'endemà de la notificació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu, en el termini de dos mesos, comptadors des de l'endemà de la notificació, davant del Jutjat Contenciós Administratiu competent d'acord amb els criteris establits en l'article 14 de la Llei 29/98, Reguladora de la Jurisdicció Contenciosa Administrativa, sense perjuí de la interposició de qualsevol altre recurs que s'estime procedent.  
València, 26 de novembre de 2008.- El president de l'Agència Valenciana de l'Energia: Mario Flores Lanuza.».  
València, 17 de febrer de 2009.- El director de l'Agència Valenciana de l'Energia: Antonio Cejalvo Lapeña.  
ANNEX I  
  
ANNEX II  
  
ANEXO I  
  
ANEXO II  
